29. ΒΑΣΙΛΙΚΟΝ ΔΙΑΤΑΓΜΑ της 25 Ιαν./2 Φεβρ. 1950 Περί επεκτάσεως της ισχύος των Νόμ. 1415/42, 214/1943, 1727/1944 και 5620/1932 ως ετροποποιήθη μεταγενεστέρως, εις την Δωδεκάνησον. Έχοντες υπ' όψει το άρθρον μόνον του Ν.Δ.1062 της 9/19 Σεπτ.1949 «περί επεκτάσεως εις Δωδεκάνησον της Νομοθεσίας του Υπουργείου Θρησκευμάτων και Εθνικής Παιδείας», προτάσει του Ημετέρου επί των Θρησκευμάτων και της Εθνικής Παιδείας Υπουργού μετά σύμφωνον γνώμην του Συμβουλίου της Επικρατείας, διατυπωθείσαν εις την υπ' αριθ. 714/1949 πράξιν αυτού, απεφασίσαμεν και διατάσσομεν: Επεκτείνομεν εις την Δωδεκάνησον την ισχύν των Νόμων 1)υπ' αριθ. 1415/1942 «περί Γυμναστηρίων», 2)υπ' αριθ. 214/1943 «περί εποπτείας της Σωματικής Αγωγής» και 3)υπ' αριθ. 1727/1944 «περί Εξωσχολικής Σωματικής Αγωγής» και 4)υπ' αριθ. 5620/1932 «περί κυρώσεως του από 30/30 Ιουλ. 1932 Ν.Δ/τος «περί τροποποιήσεως, συμπληρώσεως και κωδικοποιήσεως απάσης της ισχυούσης Νομοθεσίας περί Σωματικής Αγωγής», ως ούτος ετροποποιήθη και συνεπληρώθη υπό του Νόμ. 5780/1933 και μεταγενεστέρων τούτων διατάξεων και των εις εκτέλεσιν τούτων εκδοθέντων Δ/των. 